**Pozdravljeni snovalci 2!**

*Ponedeljek, sedma ura*

Scena bo morala počakati. Upajmo, da vseeno pridemo do časa nazaj v šolo, da v maju realiziramo zastavljeno delo …

Rekla sem, da bomo s predmetom Likovno snovanje počakali in kasneje izvedli v popoldanskih večurnih sklopih. Žal izgleda, da bomo doma precej več časa kot smo vsi pričakovali, zato bomo tudi te vsebine izvajali tako – na daljavo. Se bom pa potrudila, da bodo zanimive.

**VAŠA NALOGA; GLASBA KOT LIKOVNI MOTIV**

Za to nalogo imamo namenjene 3 šolske ure. Delali bomo zelo preprosto po korakih, ki jim sledite v nadaljevanju.

1. KORAK

Pripravi si delovno mesto, v katerem boš sproščeno delal. Po možnosti si najdi kotiček v katerem boš sam.

1. KORAK

Izberi si instrumentalno glasbo, ki ti je všeč. To je glasba brez vokalov. Samo instrumenti. Kar pobrskaj po spletu.

1. KORAK

Pred sabo imej bel list papirja. Naj bo večji. Če nimaš risalnega lista, si najdi star koledar. Zadaj bo bel list.

1. KORAK

Na list postavi svinčnik tako, da se konica dotika lista. Predvajaj si glasbo, zamiži in miže nekaj trenutkov samo poslušaj glasbo.

1. KORAK

Svinčnik začni premikati tako kot slišiš, čutiš različne inštrumente.

1. KORAK

Ko se ti zdi, da si narisal dovolj, končaj z risbo, odpri oči in si oglej kaj je nastalo.

1. KORAK

Tudi glasba ima svoje oblike in barve. Pobarvaj nastalo delo tako kot se ti zdi, da ustreza slišani glasbi. In ne pozabi, glasba je ustvarjalna, harmonična, izrazna. Naj bo tako tudi tvoje delo. Barve so lahko karkoli imaš doma na voljo (tempere, flomastri, barvice). Le glej, da boš barval natančno, dovršeno, tako kot je glasba, ki si jo poslušal.

1. KORAK

Delo fotografiraj in mi ga pošlji na: ustvarjam.vsepovrsti@gmail.com

Ostanite zdravi!

Ana Koren